Aladdin Deck Enhancer

L'Aladdin Deck Enhancer a l'è stada 'na periferica minga offiziala per el NES, venduda in del 1992 de la Camerica e progettaa de l'azienda inglesa Codemasters.

Reclamizzaa in di daree agn de vitta del NES comé sistema per fàll pussee bell e vesin ai console a 16 bit, a l'era in realtà on sistema che 'l integrava dent el chip 10NES, la RAM e i chip de comunicazion in manera de lassà in la cartoccia domà la ROM del gioeugh, in manera che 'l costass men fiss de la cartoccia originala.

Per la piattaforma a hinn sortii 24 gioeugh: 23 eren giamò staa publegaa 'me gioeugh mìnga licenziaa per el Nintendo menter voeun a l'éra desviluppaa appòsta. L'azienda la progettava de relassà pussee gioeugh in esclusiva per la piattaforma ma la concorrenza di console noeuv e 'l cost de lanzià 'n prodott noeuv l'ha menaa l'azienda a fallì.

In tra i gioeugh lanziaa gh'hinn staa quej di Oliver Twins, quej de Dizzy, i Micro Machines, Quattro Adventure e Quattro Sports, che 'l gh'eva dent BMX Simulator.

 Riferiment 
Aladdin Deck Enhancer 

Categoria:NES